stanford-oval/wikipedia huggingface dataset:
כווית במשחקים הפאראלימפיים
מדליות לפי אולימפיאדה

| אולימפיאדה | זהב | כסף | ארד | סה"כ |
| --- | --- | --- | --- | --- |
| המשחקים הפאראלימפיים ארנהם (1980) | 2 | 2 | 1 | 5 |
| המשחקים הפאראלימפיים ניו יורק וסטוק מנדוויל (1984) | 1 | 3 | 4 | 8 |
| המשחקים הפאראלימפיים סיאול (1988) | 5 | 5 | 7 | 17 |
| המשחקים הפאראלימפיים ברצלונה (1992) | 1 | 3 | 1 | 5 |
| המשחקים הפאראלימפיים אטלנטה (1996) | 1 | 1 | 1 | 3 |
| המשחקים הפאראלימפיים סידני (2000) | 0 | 1 | 4 | 5 |
| המשחקים הפאראלימפיים אתונה (2004) | 1 | 2 | 3 | 6 |
המשחקים הפאראלימפיים בייג'ינג (2008): 0
המשחקים הפאראלימפיים לונדון (2012): 0
| המשחקים הפאראלימפיים ריו דה ז'ניירו (2016) | 1 | 0 | 0 | 1 |
| המשחקים הפאראלימפיים טוקיו (2020) | 0 | 1 | 1 | 2 |
| סה"כ | 12 | 17 | 22 | 51 |
ראו גם

כווית במשחקים האולימפיים
כווית במשחקים האולימפיים לנוער
הערות שוליים

↑  רשימת המשתתפים במשחקים בארנהם
↑  Arnhem 1980 Paralympic Games Men's 400 m 2 באתר הוועד הפאראלימפי הבינלאומי
↑  Arnhem 1980 Paralympic Games Men's 100 m 2
↑  Arnhem 1980 Paralympic Games Women's Shot Put 2
↑  Arnhem 1980 Paralympic Games Women's 60 m 2
↑  Arnhem 1980 Paralympic Games Women's 200 m 2
↑  רשימת המשתתפים במשחקים של 1984
↑  New York / Stoke Mandeville 1984 Paralympic Games Women's Shot Put 2
↑  New York / Stoke Mandeville 1984 Paralympic Games Women's Discus 2
↑  המשתתפים במשחקים 1988
↑  Seoul 1988 Paralympic Games Women's Discus 2
↑  Seoul 1988 Paralympic Games Women's Javelin 2
↑  Seoul 1988 Paralympic Games Women's Shot Put 2
↑  Seoul 1988 Paralympic Games Men's Pentathlon 5-6
↑  Seoul 1988 Paralympic Games Men's Javelin 6
↑  Barcelona 1992 Paralympic Games Women's Discus THW4
↑  Barcelona 1992 Paralympic Games Men's Shot Put THW7
↑  Barcelona 1992 Paralympic Games Men's Javelin THW7
כוס הייבול

כוס הייבול
כוס הייבול (באנגלית: Highball glass) היא כוס ארוכה וצרה, המכילה בין 220 ל-330 מיליליטר נוזל. המשמשת בדרך-כלל להגשת קוקטיילים המורכבים ממשקה אלכוהולי המעורבב עם משקה קל.
המשקאות המוגשים

מיצים
משקאות מוגזים
קוקטיילים
ג'ין, רום, וודקה, טקילה
כדוריד חופים

שחקניות יווניות חוסמות שחקנית ספרדייה שאוחזת בכדור במהלך משחק רשמי בין הנבחרות
שחקן מול שחקן יריב ושוער בעת זריקה לשער
כדוריד חופים הוא ענף ספורט קבוצתי תחרותי של משחקי כדור. במשחק משתתפות שתי קבוצות, כשבכל קבוצה שלושה שחקני שדה ושוער אחד. קבוצות יכולות לכלול גברים, נשים או קבוצות מעורבות בהתאם לחוקי הטורניר הרלוונטי. מטרת כל קבוצה להכניס את הכדור לשער הקבוצה היריבה ולהגן על שערה מפני הקבוצה היריבה. המשחק דומה לכדוריד אך משוחק על חול ולא על משטח קשיח.
המגרש

המגרש הוא מלבן באורך 27 מטר וברוחב 12 מטר. שתי פאותיו הקצרים של המלבן מהווים את קוי השער ובמרכזן ממוקם שער בגובה 2 מטר ורוחב 3 מטר. רחבת השוער בכל צד של המגרש היא השטח שבין קו השער לקו הרחבה שמקביל אליו במרחק 6 מטר ולרוחב כל המגרש. בכל צד של המגרש מוגדר אזור המחליפים עבור קבוצה מסוימת (צד לכל קבוצה) שרק דרכו ניתן לבצע חילופי שחקנים במהלך המשחק.
חוקי המשחק

תנועת הכדור במגרש בין השחקנים ובידי שחקן יחיד, וכן זריקתו לשער, מתבצעות באמצעות הידיים. לשחקן מותר ללכת שלושה צעדים לפני שהוא מקפיץ את הכדור על החול ותופס אותו שוב או מוסר לשחקן אחר. הניצחון במשחק מוגדר על פי צבירת נקודות, כלומר - על ידי הבקעת שערים. במשחק 2 מחציות בנות 10 דקות ובכל מחצית חייבת להיות קבוצה מנצחת. אם מחצית מסתיימת בשוויון ממשיכים במשחק עד להבקעת 'שער זהב'. קבוצה שמנצחת בשתי המחציות מנצחת במשחק. במקרה של שוויון מתקיים שובר שוויון שבו לכל קבוצה יש 5 הזדמנויות להבקיע שער באופן חופשי של אחד על אחד כשהכדור נמסר בתחילת כל מהלך על ידי השוער לשחקן מקבוצתו שמנסה להבקיע בצד השני של המגרש.
במהלך המשחק הבקעת שער מזכה בנקודה אך שערים מיוחדים מזכים בשתי נקודות. ישנם מספר מצבים בהם שער נחשב למיוחד: שער שהובקע על ידי השוער, שער שהובקע בזריקת עונשין מ-6 מטר, שער שהובקע כך שהכדור נמסר ונזרק לשער תוך כדי שהשחקן הזורק באוויר ושער 'אטרקטיבי' שבו השחקן הזורק ביצע קפיצה וסיבוב של 360 מעלות באוויר לפני זריקת הכדור לשער.
מותר לבצע חילופים תוך כדי מהלך המשחק וללא הגבלה דרך אזור המחליפים. לעיתים החילופים מבוצעים בצורה של אסטרטגיית משחק כך ששחקן עולה להתקפה ובסיומה יוצא מהמגרש בעוד שחקן מחליף נכנס באזור ההגנה. אסטרטגיה אחרת יכולה להיות ששחקנים משחקים 'התקפה' או 'הגנה' בלבד ויוצאים מהמגרש בהתאם לקבוצה שמחזיקה בכדור.
תחרויות בעולם

במדינות שונות בעולם מתקיימות ליגות סדירות של הענף. כמו כן מתקיימות תחרויות אזוריות ותחרויות עולמיות. אליפות העולם בכדוריד חופים מתקיימת מאז שנת 2004 בכל שנתיים. נכון לשנת 2020, נבחרת ברזיל זכתה בהכי הרבה תארים בתחרות הנשים עם 3 זכיות ובתחרות הגברים עם 5 זכיות. הענף נכנס למשחקים האולימפיים לנוער שנערכו בשנת 2018 בבואנוס איירס וצפוי להיכנס למשחקים האולימפיים בשנים הקרובות.
כדוריד חופים בישראל

המשחק הובא לארץ בתחילת שנות ה-2000 על ידי עופר קושמרו יו"ר אגדות הפועל אשדוד בכדוריד. במהלך השנים התקיימו טורנירים ואף ליגה. בשנת 2014 הוקמה נבחרת ישראל בכדוריד חופים.
הערות שוליים

↑  כדוריד חופים באשדוד – הדבר הבא באתר אשדוד online, 26 ביולי 2016
↑  ליגת כדוריד חופים יוצאת לדרך, באתר ישראל היום, 3 ביולי 2014
↑  ברק חקלאי, כדוריד: הוקמה נבחרת ישראל בחופים, באתר ynet, 22 ביולי 2015
↑  קדימה לים: הוקמה נבחרת ישראל בכדוריד חופים, באתר ONE‏, 22 ביולי 2015
↑  נבחרת ישראל בכדוריד חופים – נציגות מכובדת לאשדוד באתר אשדוד online, 22 ביולי 2015
| --- | --- |
בקרת זהויות :  LNB: 000341484
לאהוב אותך

"לאהוב אותך" הוא אלבום הבכורה של הזמרת הישראלית אילנה אביטל. את האלבום הוציאה בשנת 1978 לאור חברת התקליטים הד ארצי. בין השירים שנכללו בו ניתן למנות את "אותך", שדורג במקום העשירי במצעד הפזמונים השנתי של רשת ג' (ה'תשל"ז).
רשימת רצועות

| מס' | שם | משך |
| --- | --- | --- |
| 1. | לאהוב  | 3:47 |
| 2. | שובה אליי  | 4:09 |
| 3. | לי נשאר חליל השיר  | 2:49 |
| 4. | בוא נאהב  | 3:03 |
| 5. | אליך  | 3:11 |
| 6. | אותך  | 3:37 |
| 7. | אמור  | 3:15 |
| 8. | השיבה לי  | 4:21 |
| 9. | הלכת  | 3:01 |
| 10. | לני  | 4:07 |
| משך כולל: | משך כולל: | 35:20 |
הערות שוליים

↑  המצעד השנתי תשל"ז (1977), פזמונט
| אילנה אביטל |
| --- | --- |
אלבומי אולפן: לאהוב אותך • שלום חבר • זינוק • רגעים • בלי בושה • כיוונים נעלמים • ילד המחר • אותך... פעם שנייה • תוצרת צרפת • נוגעת באושר • הסיפור האמיתי
אלבומי אוסף: אוסף הזהב • סיכוי לאהבה
אלבומי רמיקס: Hey
סינגלים: "אותך" • "אמור" • "השיבה לי" • "שובי לים" • "פגישה ראשונה" • "לילה במדבר" • "מלכת הכיתה" • "‏כל שנה בסוף הקיץ" • "עוד ועוד" • "ירושלם" • "אבא אמא וארץ ישראל" • "רגעים" • "בזכות ימים כאלה" • "אור בקצה המנהרה" • "בוא אל החגיגה" • "די לי די" • "בלי בושה" • "אתה המלך" • "סוף הצד" • "ילד המחר" • "טוב שבאתם" • "יום חדש" • "עוד תראה אותי" • "ספק" • "תגיד שכן"
יצחק קיסילוב

| --- | --- |
אין תמונה חופשית
 לידה:  1947 (בן 77 בערך) ישראל 
 עמדה:  סנטר
 גובה:  2.01
 קבוצות כשחקן
 1964–1978:  מכבי חיפה
 
יצחק קיסילוב, (נולד ב-1947) הוא כדורסלן עבר ישראלי, ששיחק בעיקר בקבוצת במכבי חיפה.
קריירת משחק

קיסילוב עלה מקבוצת הנוער של מכבי חיפה לקבוצה הבוגרת בשנת 1963 בהיותו בן 16 ונשאר בה ברציפות עד שנת 1978. בכל השנים, למעט שנה אחת בה ירדה הקבוצה לליגה השנייה, שיחק בליגה לאומית בכדורסל שהייתה הליגה הבכירה בישראל בטרם הקמתה של ליגת העל. בשנת 1965 יצא לאליפות אירופה בסלמנקה בספרד כשחקן נבחרת הנוער של ישראל בכדורסל בהדרכתו של המאמן רלף קליין ועוזר המאמן אריה דוידסקו. בשנת 1971 השתתף כשחקן במשחק גמר גביע המדינה נגד מכבי תל אביב ושנה לאחר מכן ביחד עם קבוצת מכבי חיפה יצא למשחקים על גביע אירופה למחזיקות גביע נגד קבוצת דנאן מצרפת. נחשב לשחקן גבוה מאוד בשנים בהן שיחק - 2.01 מ' ושיחק כשחקן ציר. יצא עם מכבי חיפה לשחק בדנמרק במשחקי המכביה האירופית. זכה לשחק במשחק הפתיחה של היכל רוממה נגד מכבי תל אביב בשנת 1977. סיים לשחק במכבי חיפה בשנת 1978 כשבמאזנו 1,297 נקודות משחק בליגה הראשונה של ישראל. המשיך לשחק עוד מספר שנים בליגות נמוכות יותר ועלה ליגה בכירה יותר כשחקן וכמאמן שחקן בקבוצות מכבי טבריה, מכבי קריית ביאליק, הפועל דלית אל-כרמל ומועדון ספורט נווה שאנן.
קריירת אימון

פרק זה טעון עדכון. אנא תרמו לוויקיפדיה .
סיים קורס מאמני כדורסל מוסמכים במכון וינגייט בשנת 1980. עבד כמאמן כדורסל שנים רבות בקבוצות בוגרים בליגה השנייה והשלישית כמו הפועל מגדל העמק, הפועל בית אלפא, חפציבה, מכבי טבריה ועוד. מאמן שנים רבות במחלקות נוער בחיפה והצפון. חזר לאמן במחלקת הנוער של מכבי חיפה בשנת 2009 והמשיך לאמן שם עד 2016. בשנת 2016 הצטרף לקבוצת מכבי קריית ים נוער.
ערך זה הוא קצרמרבנושא כדורסלנים. אתם מוזמנים לתרום לוויקיפדיה ו.
לאהוב מחדש

| --- | --- |
כרזת הסרט
כרזת הסרט
 מבוסס על:  הסרט SMS für Dich
 בימוי:  ג'ים סטרוס
 הופק בידי:  בזיל איווניק
 תסריט:  ג'יימס סטרוס
 עריכה:  ג'ס גורדון
 שחקנים ראשיים:  פריאנקה צ'ופרה סם היואן סלין דיון
 מוזיקה:  קיגן דוויט
 צילום:  אנדרו דאן
 מדינה:  ארצות הברית ארצות הברית
 חברה מפיצה:  Sony Pictures Releasing
 הקרנת בכורה:  5 במאי 2023
 משך הקרנה:  103 דקות
 שפת הסרט:  אנגלית
 סוגה:  סרט מבוסס יצירה ספרותית, קומדיה רומנטית 
 תקציב:  9 מיליון דולר
 הכנסות:  12.7 מיליון דולר
 www.loveagain.movie
 דף הסרט ב־IMDb
 
לאהוב מחדש (באנגלית: Love Again) הוא סרט רומנטי אמריקאי משנת 2023 בבימויו של גים סטרוס, עם פריאנקה צ'ופרה, סם היואן וסלין דיון בתפקידים הראשיים.
זה רימייק לסרט הגרמני "SMS für Dich" (מסרון לך) משנת 2016 (אנ') המבוסס על רומן בשם זה מאת סופי קרמר משנת 2009.
תקציר העלילה

מירה ריי (פריאנקה צ'ופרה) היא מאיירת ספרי ילדים מצליחה. לאחר שהארוס שלה, ג'ון (ארינזה קין), נהרג בתאונת דרכים היא נכנסת לדיכאון, עוברת לגור עם הוריה ומתקשה לצייר. רק לאחר שהמו"לית שלה ג'ינה (לידיה וסט) מאיימת לפטר אותה היא מחליטה לעבור לגור אצל אחותה סוזי (סופיה ברקלי), להמשיך בציור ומוכנה לדייטים.
היא עדיין קשורה נפשית לג'ון ו"מנהלת" איתו קשר בצורת מסרונים בהם היא מספרת על תחושותיה כלפיו ועל תוכניותיה. היא אינה יודעת שמספר הטלפון שלו הועבר לנמען אחר.
רוב בארנס (סם היואן) הוא עיתונאי שנמצא בסערת רגשות לאחר שארוסתו עזבה אותו סמוך לחתונתם המיועדת. הוא מקבל משימה לראיין את סלין דיון ולשם זה הוא מקבל מכשיר טלפון מהעיתון. לטלפון הזה מתקבלים המסרונים של מירה. רוב אינו יודע מה לעשות ונעזר בעיצותיהם של שני עמיתיו לעבודה - בילי (ראסל טובי) וליסה (לידיה וסט).
מהמסרונים יודע רוב על דייט של מירה והוא ובילי עוקבים אחריה וצופים עליה נפגשת עם ג'ואל (ניק ג'ונאס -בעלה בחיים) אך היא לבסוף זורקת אותו מהמונית לאחר שניסה לנגוע בה.
רוב נפגש עם סלין דיון ובמקום לראיין אותה הוא מספר לה על התלבטויותיו בקשר למסרונים והיא מעודדת אותו להמשיך. לבסוף נודע לו מהמסרונים שמירה הולכת להופעה של אורפיאו ואאורידיצ'ה במטרופוליטן אופרה שם הוא פוגש בה ומתחיל אתה. הוא מוצא חן בעיניה והם מתחילים לצאת ואף לקיים יחסים. רוב מספר עליה לסלין דיון והיא מתקשרת אליה ומציעה לה להפתעתה לצייר פוסטרים למענה.
מירה מגלה במקרה את פרטי המסרונים שלה על המחשב של רוב והוא מגלה לה את האמת ומודה שחשש לגלות לה בהתחילה כי חשב שתעזוב אותו.
היא כועסת עליו והם נפרדים. רוב מפרסם את שיחותיו עם סלין דיון בעיתון כדרך ליצור קשר עם מירה ולהתנצל. הוא חוטף צעקות מהעורך שלו (ריצ'רד יוז) שבשקט מברך אותו על כך. מירה קוראת את הכתבה, רוב ומירה נפגשים, מתנשקים והוא מבטיח לה כי לא ישקר להבא.
צוות השחקנים

| שם השחקן/ית | שם הדמות | הערות |
| --- | --- | --- |
| פריאנקה צ'ופרה | מירה ריי |  |
| סם היואן | רוב בארס |  |
| סלין דיון | סלין דיון | בתפקיד עצמה |
| ניק ג'ונאס | ג'ואל | מחזר |
| ראסל טובי | בילי ברוקס | עיתונאי |
| לידיה וסט | ליסה סקוט | עיתונאית |
| סופיה ברקלי | סוזי ריי |  |
| ארינזה קין | ג'ון | ארוס של מירה |
| סיליה אימרי | ג'ינה |  |
| אומיד ג'לילי | מוהסן | בעל מסעדה |
| סטיב אורם | ריצ'רד יוז | עורך עיתון |
כוכב (גאומטריה)

פנטגרם - כוכב מחומש
כוכב, כמושג כללי, אינו מוגדר בגאומטריה, אך ישנם קווים שבורים סגורים שניתן לראותם כדמויי כוכב. רק כוכבים שכל צלעותיהם וזוויותיהם שוות (דמויי מצולעים משוכללים) מסוג זה נחקרו ביסודיות. הם נקראים כוכבים משוכללים.
ניתן לשרטט כוכב משוכלל באמצעות חיבור אחד הקודקודים של מצולע משוכלל אל קודקוד שאינו סמוך לו (חיבור כזה קרוי אלכסון), והמשכת התהליך עד שחוזרים לקודקוד שבו התחלנו. במחומש משוכלל, למשל, ניתן ליצור פנטגרם (כוכב מחומש) באמצעות חיבור הקודקוד הראשון לקודקוד השלישי, ממנו אל הקודקוד החמישי, ממנו אל הקודקוד השני, ממנו אל הקודקוד הרביעי וממנו אל הקודקוד הראשון. תהליך זה כולל איטרציה של חיבור מודולו n, כאשר n הוא מספר הצלעות של המצולע, והמספר שאותו מוסיפים, שוב ושוב, k, גדול מ-1 וקטן מ-n-1. סימונו של כוכב כזה הוא {n/k} והוא שקול ל־{n/n-k}. פנטגרם הוא {5/2}.
שיטה דומה היא להאריך צלעות של מצולע (או פוליהדרון במרחב), עד שהמשכי הצלעות הלא-סמוכות יפגשו. שיטה זו נקראת Stellation.
המשך צלעות של מצולע לכדי כוכב
כוכבים "מנוונים"
כאשר ל-n ו-k יש גורם משותף טבעי גדול מ-1, נקבל כוכב (או מצולע) בעל n/g צלעות, כאשר g הוא המחלק המשותף הגדול ביותר של n ו-k. במקרים כאלה אפשר לחזור על התהליך כאשר מתחילים בקודקוד שאינו חלק מהכוכב שקיבלנו.
דוגמאות:
הכוכב {4/2} הוא צלב, הנוצר מ-2 פוליגונים (מנוונים בני 2 צלעות) זרים: בהינתן ריבוע בעל קודקודים 0, 1, 2, 3, אם נתחיל בקודקוד 0, סדרת המעבר על הקודקודים תהא: (0, 2, 0) (קו). אם נחזור על התהליך מקודקוד 1 נקבל את הסדרה (1, 3, 1). משתי הסדרות נקבל צלב.
בדומה, הכוכב {6/2}: יהי משושה משוכלל בעל קודקודים 0..5. סדרות הקודקודים שנקבל הן (0, 2, 4, 0) ו-(1, 3, 5, 1). אילו שני משולשים היוצרים הקסאגרם (מגן דוד). הכוכב {6/4} הוא אותו כוכב, כאשר סדר הסדרות הוא הפוך: (0, 4, 2, 0) ו-(1, 5, 3, 1), משום ש-2 הוא המשלים ל-6 של המספר 4.
דוגמאות

| 0 | 1 | 2 | 3 | 4 | 5 |
| --- | --- | --- | --- | --- | --- |
|  {5/2} |  {7/2} |  {7/3} |  {8/3} |  {9/2} |  {9/4} |
הֵפְּטָגְרָם

הפטגרם או ספטגרם הוא כוכב משובע שמצויר עם קווים ישרים. ישנם שני סוגים של הפטגרם:
הפטגרם חד, כוכב ה־{7/3}.
הפטגרם קהה, כוכב ה־{7/2}.
כוכבים איזוטוקסלים

ניתן לראות כוכבים משוכללים בעלי n קודקודים כמצולע בעל 2n קודקודים, החוסם מעגל שרדיוסו r וחסום על ידי מעגל שרדיוסו R. כל קודקוד זוגי נמצא על המעגל החוסם, וכל קודקוד אי-זוגי נמצא על המעגל החסום:
תהינה 2 סדרות של נקודות E ו-I:
E_{i}=R(\cos(2\pi {\frac {i}{n}}),\sin(2\pi {\frac {i}{n}})) I_{i}=r(\cos(2\pi {\frac {i+1/2}{n}}),\sin(2\pi {\frac {i+1/2}{n}}))
עבור i=0...n
נגדיר את הכוכב כקבוצת הקטעים:
i=1...n:\{(I_{i-1},E_{i})\}\cup \{(E_{i},I_{i})\}
אילו הם הקטעים מהנקודות הפנימיות לחיצוניות, ומהחיצוניות לפנימיות.
כוכבים איזוטוקסלים > הבחנות

כוכב משוכלל כמתואר לעיל הוא מקרה פרטי של כוכב איזוטוקסלי, אשר עבורו קטעים בין קודקודים שאינם סמוכים מתלכדים עם צלעות הכוכב.
ניתן ליצור כוכב איזוטוקסלי ממשולשים שווי שוקיים: (קטע בין נקודות Ii סמוכות, והקטעים המחברים אותן לקודקוד Ei).
ניתן ליצור כוכב איזוטוקסלי לכל n טבעי גדול או שווה ל-2 קודקודים (כוכב בעל n=2 הוא מעוין אשר האלכסון הראשי שלו הוא קוטר המעגל החוסם, והמשני הוא קוטר המעגל החסום).
כוכבים איזוטוקסלים > שימושים

צורת גלגל שיניים היא כוכב איזוטוקסלי.
ראו גם

פנטגרם
מגן דוד
אניאגרם
הפטגרם חד {7/3}
הפטגרם קהה {7/2}
כוכב החוסם מעגל וחסום בתוך מעגל
כדורסל 3x3 במשחקים האולימפיים

פיקטוגרף של ענף הכדורסל 3x3
כדורסל 3x3 הוצג במשחקי הקיץ האולימפיים כענף ספורט אולימפי רשמי באולימפיאדת טוקיו 2020.
היסטוריה

ב-9 ביוני 2017 הודיע הוועד המנהל של הוועד האולימפי הבין-לאומי כי כדורסל 3x3 יהפוך לספורט אולימפי רשמי החל מאולימפיאדת הקיץ 2020 בטוקיו, יפן, לגברים ונשים כאחד. התחרויות הראשונות נערכו ב-2021, לאחר דחייתה של אולימפיאדת 2020 בשל מגפת הקורונה, בהשתתפות 8 נבחרות בכל טורניר. נבחרות לטביה בגברים וארצות הברית בנשים זכו במדליות הזהב.
אירועים > גברים > סיכום

| שנה | מארחת | גמר>  | גמר> תוצאה | גמר>  | משחק על מדליית הארד>  | משחק על מדליית הארד> תוצאה | משחק על מדליית הארד> מקום רביעי |
| --- | --- | --- | --- | --- | --- | --- | --- |
| 2020 פרטים | יפן טוקיו |  לטביה | 21–18 |  הוועד האולימפי הרוסי |  סרביה | 21–14 |  בלגיה |
| 2024 פרטים | צרפת פריז |  הולנד | 18–17ה |  צרפת |  ליטא | 21–18 |  לטביה |
אירועים > גברים > טבלת מדליות

|  | נבחרת |  |  |  |
| --- | --- | --- | --- | --- |
| 1 |  לטביה | 1 | 0 | 0 |
| 1 |  הולנד | 1 | 0 | 0 |
| 3 |  הוועד האולימפי הרוסי | 0 | 1 | 0 |
| 3 |  צרפת | 0 | 1 | 0 |
| 5 |  סרביה | 1 | 0 | 1 |
| 5 |  ליטא | 0 | 0 | 1 |
אירועים > גברים > מדינות משתתפות

| נבחרת | 2020 יפן | 2024 צרפת | שנים |
| --- | --- | --- | --- |
|  ארצות הברית |  | 7 | 1 |
|  בלגיה | 4 |  | 1 |
|  הוועד האולימפי הרוסי | 2 |  | 1 |
|  הולנד | 5 | 1 | 2 |
|  יפן | 6 |  | 1 |
|  לטביה | 1 | 4 | 2 |
|  ליטא |  | 3 | 1 |
|  סין | 8 | 8 | 2 |
|  סרביה | 3 | 5 | 2 |
|  צרפת |  | 2 | 1 |
|  פולין | 7 | 6 | 2 |
| נבחרות | 8 | 8 | 11 |
אירועים > נשים > סיכום

| שנה | מארחת | גמר>  | גמר> תוצאה | גמר>  | משחק על מדליית הארד>  | משחק על מדליית הארד> תוצאה | משחק על מדליית הארד> מקום רביעי |
| --- | --- | --- | --- | --- | --- | --- | --- |
| 2020 פרטים | יפן טוקיו |  ארצות הברית | 18–15 |  הוועד האולימפי הרוסי |  סין | 16–14 |  צרפת |
| 2024 פרטים | צרפת פריז |  גרמניה | 17–16 |  ספרד |  ארצות הברית | 16–13 |  קנדה |
אירועים > נשים > טבלת מדליות

|  | נבחרת |  |  |  |
| --- | --- | --- | --- | --- |
| 1 |  ארצות הברית | 1 | 0 | 1 |
| 2 |  גרמניה | 1 | 0 | 0 |
| 3 |  הוועד האולימפי הרוסי | 0 | 1 | 0 |
| 3 |  ספרד | 0 | 1 | 0 |
| 5 |  סין | 0 | 0 | 1 |
אירועים > נשים > מדינות משתתפות

| נבחרת | 2020 יפן | 2024 צרפת | שנים |
| --- | --- | --- | --- |
|  אוסטרליה |  | 5 | 1 |
|  אזרבייג'ן |  | 7 | 1 |
|  איטליה | 6 |  | 1 |
|  ארצות הברית | 1 | 3 | 2 |
|  גרמניה |  | 1 | 1 |
|  הוועד האולימפי הרוסי | 2 |  | 1 |
|  יפן | 5 |  | 1 |
|  מונגוליה | 8 |  | 1 |
|  סין | 3 | 6 | 2 |
|  ספרד |  | 2 | 1 |
|  צרפת | 4 | 8 | 2 |
|  קנדה |  | 4 | 1 |
|  רומניה | 7 |  | 1 |
| נבחרות | 8 | 8 | 13 |
טבלת מדליות

| מקום | מדינה |  |  |  | סה"כ |
| --- | --- | --- | --- | --- | --- |
| 1 |  ארצות הברית | 1 | 0 | 1 | 2 |
| 2 |  לטביה | 1 | 0 | 0 | 1 |
| 2 |  גרמניה | 1 | 0 | 0 | 1 |
| 2 |  הולנד | 1 | 0 | 0 | 1 |
| 5 | הוועד האולימפי הרוסי הוועד האולימפי הרוסי | 0 | 2 | 0 | 2 |
| 6 |  ספרד | 0 | 1 | 0 | 1 |
| 6 |  צרפת | 0 | 1 | 0 | 1 |
| 8 |  סין | 0 | 0 | 1 | 1 |
| 8 |  סרביה | 0 | 0 | 1 | 1 |
| 8 |  ליטא | 0 | 0 | 1 | 1 |
ראו גם

כדורסל במשחקים האולימפיים
הערות שוליים

↑  Tokyo 2020 event programme to see major boost for female participation, youth and urban appeal, הוועד האולימפי הבין-לאומי, ‏9 ביוני 2017
↑  חידוש בטוקיו 2020: כדורסל 3 על 3, באתר ערוץ הספורט, 9 ביוני 2017
| ענפי ספורט אולימפיים |
| --- | --- | --- |
| משחקי הקיץ | משחקי הקיץ |  |
| אופניים | אופני BMX • אופני BMX בסגנון חופשי • אופני הרים • אופני כביש • אופני מסלול |  |
| משחקי כדור | בדמינטון • גולף • הוקי שדה • טניס • טניס שולחן • כדורגל • כדוריד • כדורמים • כדורסל • כדורסל 3x3 • כדורעף • כדורעף חופים • רוגבי שביעיות |  |
| ספורט גופני | אתלטיקה • ברייקינג • הרמת משקולות • טיפוס • טריאתלון • ירי תחרותי • סקייטבורדינג • סיף • קרב חמש מודרני • קשתות |  |
| התעמלות | התעמלות אמנותית • התעמלות מכשירים • טרמפולינה |  |
| ספורט ימי | גלישת גלים • חתירה • קאנו/קיאק • שיט |  |
| ענפי קרב | אגרוף • ג'ודו • היאבקות (סגנון חופשי, סגנון יווני רומי) • טאקוונדו |  |
| רכיבה | איוונטינג • רכיבה אמנותית • קפיצות ראווה |  |
| שחייה | קפיצה למים • שחייה תחרותית • שחייה צורנית • שחייה במים פתוחים |  |
| משחקי החורף | משחקי החורף |  |
| ענפי קרח | הוקי קרח • קרלינג |  |
| סקי | ביאתלון • גלישת שלג • סקי אלפיני • סקי בסגנון חופשי • סקי למרחקים • סקי נורדי משולב • קפיצות סקי |  |
| מזחלות | בובסלי • סקלטון • לוז' |  |
| החלקה על הקרח | החלקה אמנותית • החלקה מהירה • החלקה מהירה במסלול קצר |  |
| ענפי עבר במשחקי הקיץ | ענפי עבר במשחקי הקיץ |  |
| ענפי עבר | בייסבול • כדור בסקי • כדור כף יד • כדור מחבט • לקרוס • מרוץ סירות מנוע • משיכת חבל  • סופטבול • פולו • קרוקט • קרוקט אמריקאי • קראטה • קריקט |  |
כוחם של חז"ל להחיות ולהמית בדיבורם

הכוח להחיות ולהמית מיוחס לחכמים אחדים בכמה מאגדות התלמוד ובמדרש. לעיתים הפעולה היא פסיבית, בעוד דמויות החכמים בסיפורים אינם מתכוונים לכך ישירות, ולעיתים היא אקטיבית ומכוונת לתוצאה המבוקשת.
אף שהדבר אינו מצוין בסיפורים בדרך כלל, הפרשנות המקובלת לאור גישת היהדות לכשפים היא שאין הכוונה לכוח עצמאי של חכמים העוסקים במעשי כשפים ובאמצעותם מחיים וממיתים; אלא שהאל, שהוא היחיד שמסוגל להמית ולהחיות, מייחס משקל רב לתפילותיהם ולמחשבותיהם של צדיקים.
ברוב האגדות העוסקות בהשבה לחיים, טכניקת ההשבה לחיים זהה: החכם מבקש רחמים על המת, ותפילתו נענית והמת חוזר לחיים. הכוח להחיות הוא כוחו של הקב"ה, שאליו מופנות תפילותיהן של חכמים, וכאשר חכם מתפלל להשיב את המת לחיים, תפילתו נענית (אך כדברי רבי זירא, אין לסמוך על הנס - "לא בכל שעתא ושעתא מתרחיש ניסא"). בעוד שהבקשה להשבה לחיים היא בקשה מפורשת שמפנה החכם לאל, ההמתה מתרחשת בלא שתהיה בקשה מפורשת להמית - התלמוד אינו מציג את החכמים כצמאי דם הגורמים למוות במחשבתם. ההמתה היא לעיתים תגובת האל לצערו וכאבו של החכם - האל גוזר מיתה על מי שפגע בכבודם של חכמים.
דוגמאות > רקע: החייאת מתים על ידי נביאים במקרא

הדוגמאות הנפוצות ביותר נוגעות לפעולת החייאה באמצעות תפילה או גילוי דעת מפורש, והמוקדמות שבהן מופיעות – בהקשר לנביאים – כבר בתנ"ך:
בספר מלכים א', פרק י"ז ובספר מלכים ב', פרק ד', מובאים שני סיפורים בעלי מוטיבים דומים למדי, על אודות החייאת שני נערים שהיו מתים, על ידי שני הנביאים אליהו ותלמידו אלישע. בשני הסיפורים לא מופיע אביהם של הנערים, ואמם היא שמתחננת לנביא להחיות את בנה. בשני הסיפורים התרחש מגע פיזי בין הנביא לנער: באשר לאליהו נכתב: "ויתמודד על הילד שלוש פעמים..." ועל אלישע נכתב: "וישכב על הילד, וישם פיו על פיו ועיניו על עיניו וכפיו על כפיו, ויגהר עליו...". ההבדל המהותי ביותר הוא העובדה שבסיפורו של אליהו נאמר כי הוא "קרא אל השם" וכתוצאה מכך "וישמע ה’ בקול אליהו, ותשב נפש הילד", לעומת זאת בסיפורו של אלישע שמו של אלוהים כלל אינו מוזכר, ומשתמע מהפסוק כי המגע הגופני הוא שהחיה את הנער.
בחזון העצמות היבשות שבספר יחזקאל, פרק ל"ז, מנבא יחזקאל על עצמות יבשות שקרמו עור וגידים ושבו לתחייה. הפרשנות המקובלת גורסת כי מדובר בנבואה המכוונת לעתיד - תחיית המתים, אך פשוטם של פסוקים מתאר התרחשות פשוטה.
בפרשייה זו יחזקאל מעורב בתהליך ההחייאה של העצמות, אך הוא מונחה כל העת על ידי אלוהים. תהליך קרימת העור והגידים נעשה לאחר שיחזקאל נשאל "התחיינה העצמות האלה?" והוא מצטווה להינבא על כך "ויאמר אלי הנבא על העצמות האלה... ונבאתי כאשר צויתי..." כך גם התרחש תהליך הפחת רוח החיים בגופות: "ויאמר אלי הנבא אל הרוח... והנבאתי כאשר צוני, ותבוא בהם הרוח ויחיו ויעמדו על רגליהם חיל גדול מאד מאד...".
פירוש רבי אברהם בן הרמב"ם

לדעת רבי אברהם בן הרמב"ם בספרו "מאמר על דרשות חז"ל" (חלק המעשיות, החלק השלישי) אין מדובר במקרים אלה במיתה של ממש, אלא בהתעלפות או בפגיעה גופנית אחרת, וחז"ל דברו בלשון גוזמא וקראו לזה "מיתה". בדבריו משתקפת גישתו הרציונליסטית של אביו - הרמב"ם, שאין לפרש את אגדות חז"ל כפשוטן, כשמשמעותן הפשוטה נוגדת את השכל הישר או את המציאות.
גל של עצמות

הפירוש המקובל של "נעשה גל של עצמות" שראיית החכם גרמה לאדם למוות מידי, וריקבון בשר מזורז, אולם ישנם פרשנים שפירשו את דברי התלמוד שלא כפשוטם:
הרב שמואל אליעזר הלוי איידלס מפרש את דברי התלמוד "נתן בו עיניו ונעשה גל של עצמות" שלא מדובר בהריגה ממש אלא "כאילו כבר מת, ונרקב הבשר, שכבר היה ראוי למות, ועל דרך רשעים בחייהם קרויים מתים".
הרב חיים בן עטר ופרשנים מקובלים אחרים פרשו שהצדיק לקח מאותו רשע את ניצוץ הקדושה, וממילא נחשב כמת.
רבי נחמן מברסלב הסביר שהחכם ראה בעיניו את עוונותיו של החוטא, ואין לך עונש גדול מזה (גל של עצמות - מלשון התגלות).
הרב שלמה זלמן הכהן קוק פירש את דברי התלמוד "שעל ידי דבריו שם על לבו להצטער ולסגף עצמו על זה עד שנעשה גל של עצמות בחייו".
ראו גם

עין הרע
פולסא דנורא
הערות שוליים

↑  תלמוד בבלי, מסכת מגילה, דף ז', עמוד ב'
↑  תלמוד בבלי, מסכת נזיר, דף נ"ז, עמוד ב'; תלמוד בבלי, מסכת בבא קמא, דף פ', עמוד א'.
↑  תלמוד בבלי, מסכת בבא מציעא, דף נ"ט, עמוד ב'
↑  תלמוד בבלי, מסכת ברכות, דף נ"ח, עמוד א'
↑  תלמוד בבלי, מסכת שבת, דף ל"ד, עמוד א'
↑  תלמוד בבלי, מסכת בבא בתרא, דף ע"ה, עמוד א' ועוד
↑  תלמוד בבלי, מסכת סנהדרין, דף י"ט, עמוד א'
↑  תלמוד בבלי, מסכת בבא קמא, דף קי"ז, עמוד א'
↑  תלמוד בבלי, מסכת ברכות, דף נ"ח, עמוד ב'
↑  בראשית רבה פרשת מקץ, ח
↑  איכה רבה, פרשה א, יח
↑  ראו פירוש המשנה לרמב"ם למסכת סנהדרין, הקדמה לפרק חלק.
↑  כך פירש רש"י
↑  חידושי אגדות, ברכות נ"ח ע"א.
↑  אור החיים, על הפסוק בספר שמות, פרק כ"ג, פסוק כ"ג
↑  ליקוטי מוהר"ן צ"ח
↑  אביו של אברהם יצחק הכהן קוק קונטרס "מצווה שלמה" הערות על ספר חפץ חיים. נדפס בסוף ספר מצוות ראיה
כוונון מכוניות

כוונון מכוניות הוא שינוי של מאפייני מכוניות לטובת ביצועים או מראה. מטרת הכוונונים היא לשפר את ביצועי הרכב לצרכים שונים, כגון חיסכון בדלק, הסרת הגבלת המהירות מהמנוע, שיפור השליטה ברכב, הקטנת מרחק הבלימה ואף שיפור המראה. תעשיית הרכב כוללת תחום נרחב המסייע לכוונון מכוניות.
כוונוני המכוניות נפוצים בעיקר במרוצי המכוניות השונים (ראלי, פורמולה 1 ו-נאסקאר), אך ב-20 השנים האחרונות התחום התחיל להתפתח גם בקרב בעלי הרכבים הפרטיים. הכוונונים מתבצעים לא רק לקראת תחרויות ומרוצים אלא לעיתים גם למטרת ההנאה שבנסיעה ברכב משופר (לדוגמה: צליל מנוע רועם יותר, מראה יותר יפה).